Η Ν. Κορέα αποδεικνύει και φέτος την έμπρακτη αλληλεγγύη της στην Ελλάδα για το προσφυγικό ζήτημα, προσφέροντας 800.000 δολάρια για την παροχή στέγασης και περίθαλψης στους πρόσφυγες που διαμένουν στη χώρα μας.

ADVERTISING

Όπως ανακοίνωσε η πρεσβεία της Κορέας στην Ελλάδα, το ποσό των 800.000 δολαρίων θα καταβληθεί μέσω της Ύπατης Αρμοστείας των Ηνωμένων Εθνών για τους Πρόσφυγες και θα χρησιμοποιηθεί αποκλειστικά για τους πρόσφυγες που διαμένουν στην ελληνική επικράτεια.

Υπεθυμίζεται πως η κυβέρνηση της Δημοκρατίας της Κορέας προσέφερε στην Ελλάδα για το προσφυγικό ακριβώς το ίδιο ποσό το 2016 και 1,5 εκατ. δολάρια το 2015.

«Οι συνεισφορές αυτές καταδεικνύουν τη δέσμευση της κυβέρνησης της Κορέας να προσφέρει την υποστήριξή της στις έκτακτες ανάγκες των προσφύγων στην Ελλάδα» υπογραμμίζεται στην ίδια ανακοίνωση της κορεάτικης πρεσβείας.

Πηγή:ΑΜΠΕ Φωτογραφία:AP Photo/Ahn Young-joon